EkBass/fiwiki-20250220-pages-articles huggingface dataset:
Pentti Wähäjärvi

Pentti Wähäjärvi (18. huhtikuuta 1912 Helsinki – 19. lokakuuta 1999 Helsinki) oli suomalainen taide- ja antiikkikauppias, joka järjesti myös taidenäyttelyitä. Wähäjärvi tunsi useita 1900-luvun alkupuolella vaikuttaneita nimekkäitä taiteilijoita ja taidekauppiaita, joilta hän myös hankki teoksia kokoelmaansa. Vuonna 1993 hän lahjoitti kokoelmansa Riihimäen kaupungille ja mahdollisti siten Riihimäen taidemuseon perustamisen. == Elämä == Wähäjärvi vietti kouluvuotensa Riihimäellä, jonne hänen perheensä oli muuttanut vuonna 1917. Hänen isänsä Johan Evert Wähäjärvi tuli tekemään sähköurakointia Paloheimolle, joka oli tuolloin paikkakunnan toinen suuryritys lasitehtaan ohella. Wähäjärvet asuivat Riihimäen keskustassa Uramontiellä ja Koivistonkadulla. Wähäjärvi aloitti uransa taidekauppiaana jo 1930-luvun alussa. Hänen kauppansa toimi aluksi osto ja myynti liikkeenä Kalevankatu 14. Pian se muuttui Taide kaupaksi ja laajeni Kalevankatu 16:sta pian. Antiikki kiinnosti aina. Niinpä hän osti Anton Nordqvist:lta antiikki liikkeen Pohjois Makasiinikatu 7. Jota hän hoiti melkein elämänsä loppuun asti. Vuonna 1950 Wähäjärvi sotkeutui taideväärennösjupakkaan, jossa taidemaalari Viljo Salonen oli kopioinut ja jäljitellyt Jarl Falckin maalauksia. Teoksia myynyt Wähäjärvi sai tuomion yllytyksestä. Wähäjärvi oli tähdännyt johdonmukaisesti omien kokoelmiensa museoimiseen jo 1950-luvun lopulta asti. Idean hän oli saanut vuonna 1936 Taidehallissa pidetystä yksityisten kokoelmien näyttelystä. Wähäjärvi hankki teoksia kokoelmiinsa taiteilijoilta, yksityisiltä henkilöiltä, kuolinpesiltä, huutokaupoista ja tunnustettujen taiteilijoiden näyttelyistä. Wähäjärvellä oli ollut hyvät suhteet muun muassa Helene Schjerfbeckin ja Tyko Sallisen taidekauppiaana toimineeseen Gösta Stenmaniin sekä tämän leskeen Berthaan. Moni Wähäjärven kokoelman maalaus oli aiemmin kuulunut Gösta Stenmanin kokoelmaan. Wähäjärvi lahjoitti puolisonsa Tatjanan kanssa kokoelmansa Riihimäen kaupungille vuonna 1993. Riihimäen Taidemuseo perustettiin vuotta myöhemmin ja se avattiin yleisölle keväällä 1995. == Lähteet == Luokka:Suomalaiset taidekauppiaat Luokka:Suomalaiset lahjoittajat Luokka:Taiteen keräilijät Luokka:Suomalaiset keräilijät Luokka:Vuonna 1912 syntyneet Luokka:Vuonna 1999 kuolleet
The Cherry Bombz

The Cherry Bombz on glam punk ja glam rock-yhtye Cherry Bombzin "mini-LP", mutta käytännössä EP, joka julkaistiin syksyllä 1985. Levystä piti tulla Cherry Bombzin uusi kokonainen LP, mutta rahat riittivät vain tähän minialbumiin. Albumi sisältää käytännössä samat kappaleet kuin aiemmin samana vuonna julkaistu Hot Girls in Love-EP lisättynä vain jo syksyllä 1984 nauhoitettu Hanoi Rocks-kappale "Pin-Up Boy". Oil & Gasoline on alun perin urheiluautoista kertova Hanoi Rocks-kappale, joka on nauhoitettu Lontoossa alkuvuodesta 1984. == Kappaleet == #Hot Girls In Love – (Dean/Fairbairn) #100 Degrees In The Shade – (McCoy/Chellamah) #Feline Feeling – (McCoy/Chellamah/Gaffy) #Oil & Gasoline - 3:54 (McCoy/Brown) #Pin-Up Boy (McCoy) == Levyllä soittavat == *Anita Chellemah – (laulu) *Andy McCoy - (sähkökitara, laulu) *Nasty Suicide – (sähkökitara, laulu) *Timo Kaltio – (bassokitara) *Terry Chimes - (rummut) Luokka:Vuoden 1985 EP:t Luokka:Brittiläiset rockalbumit Luokka:Suomalaiset rockalbumit
George Parros

George James Parros (s. 29. joulukuuta 1979 Washington, Pennsylvania) on yhdysvaltalainen uransa päättänyt jääkiekkoilija. Parros pelaa oikean laitahyökkääjän paikkaa, ja hän on voittanut Stanley Cup -mestaruuden vuonna 2007. Parros on suorittanut taloustieteen tutkinnon Princetonin yliopistossa. == Ura == Ennen NHL-uransa alkamista Parros pelasi varaajaseuransa, Los Angeles Kingsin, farmiseurassa Manchester Monarchsissa. Joukkueessa Parros vietti kolme kautta, joista paras oli viimeinen kausi. Kaudella Parros pelasi 67 ottelua tehopistein 14+8=22. Jäähyaitiossa hän istui 247 minuuttia. Vasta kuusi vuotta varauksensa jälkeen Parros pääsi mukaan NHL-peleihin kaudella 2005–2006. Hän pelasi 55 ottelua Los Angeles Kingsissä. Parrosille kertyi ainoastaan viisi tehopistettä, mutta rangaistusaitiossa hän istui 138 minuuttia. Kauden 2006–2007 alussa Kings laittoi Parrosin waiver-listalle, josta Colorado Avalanche poimi pelaajan joukkueeseensa. Avalanchea Parros ehti edustaa vain kaksi ottelua, ennen kuin matka jatkui Anaheim Ducksiin. Anaheimissa Parros sai pelata 32 ottelua, ja kuluttaa jäähypenkkiä 102 minuuttia. Kauden päätteeksi Anaheim voitti Stanley Cup -mestaruuden. 29\. tammikuuta 2009 Parros allekirjoitti Anaheimin kanssa kolmivuotisen sopimuksen. Parros pelasikin Ducksissa kevääseen 2012, ja hän teki kaksivuotisen sopimuksen Florida Panthersin kanssa kesällä 2012. ==Tilastot== Runkosarja Pudotuspelit Kausi Joukkue Liiga O M S Pist. +/– RM O M S Pist. +/– RM 1996–97 Delbarton High-NJ 14 15 8 23 – – – – – – – – 1997–98 Delbarton High-NJ 15 22 17 39 – – – – – – – – 1998–99 Chicago NAHL 54 30 20 50 – 126 – – – – – – 1999–00 Princeton NCAA 27 4 2 6 – 14 – – – – – – 2000–01 Princeton NCAA 31 7 10 17 – 38 – – – – – – 2001–02 Princeton NCAA 31 9 13 22 – 36 – – – – – – 2002–03 Princeton NCAA 22 0 7 7 – 29 – – – – – – 2002–03 Manchester Monarchs AHL 9 0 1 1 2 7 – – – – – – 2003–04 Manchester Monarchs AHL 57 3 6 9 –9 126 5 0 0 0 0 4 2004–05 Manchester Monarchs AHL 67 14 8 22 2 247 6 1 1 2 0 27 2004–05 Reading Royals ECHL 3 0 0 0 –2 9 – – – – – – 2005–06 Los Angeles Kings NHL 55 2 3 5 1 138 – – – – – – 2006–07 Colorado Avalanche NHL 2 0 0 0 –1 0 – – – – – – 2006–07 Anaheim Ducks NHL 32 1 0 1 –2 102 5 0 0 0 0 10 2007–08 Anaheim Ducks NHL 69 1 4 5 3 183 1 0 0 0 0 0 2008–09 Anaheim Ducks NHL 74 5 5 10 8 135 7 0 0 0 0 9 2009–10 Anaheim Ducks NHL 57 4 0 4 4 136 – – – – – – 2010–11 Anaheim Ducks NHL 78 3 1 4 –4 171 6 0 0 0 –1 16 2011–12 Anaheim Ducks NHL 46 1 3 4 1 85 – – – – – – 2012–13 Florida Panthers NHL 39 1 1 2 –15 57 – – – – – – NHL yhteensä 452 18 17 35 –5 1007 19 0 0 0 –1 35 AHL yhteensä 133 17 15 32 –5 380 11 1 1 2 0 31 ECHL yhteensä 3 0 0 0 –2 9 – – – – – – == Lähteet == ==Aiheesta muualla== * George Parros NHL.comissa * George Parros Montreal Canadiensin sivustolla Luokka:Yhdysvaltalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1979 syntyneet Luokka:Elävät henkilöt
Ylätalja

thumb|250px|Ylätaljaveto eteen. Ylätalja on yleinen kuntosalilaite. Suoritus tehdään istumalla penkissä, tarttumalla pään yläpuolella olevaan vetorautaan ja vetämällä se rintaan. Ylätalja rasittaa pääasiassa leveää selkälihasta, ja avustavina lihaksina toimivat hauikset. Ylätaljaa vastaava kehon omalla painolla tehtävä liike on leuanveto. Luokka:Kuntoilulaitteet
Einsteinin risti

Einsteinin risti on ristinmuotoinen kohde, joka näkyy pohjoisella tähtitaivaalla Pegasuksen tähdistössä. Kohteen etualalla himmeänä näkyy gravitaatiolinssinä toimiva galaksi (G2237+030), joka on Maasta 400 miljoonan valovuoden etäisyydellä. Kaukana galaksin takana on kvasaari (Q2237+030 tai QSO 2237+0305), jonka etäisyys Maasta on noin 8 miljardia valovuotta. Ristikuvion keskellä näkyvän galaksiytimen painovoima taittaa kvasaarin valoa niin, että kvasaarista muodostuu neljä kuvaa. Kohde on nimetty fyysikko Albert Einsteinin mukaan, sillä se havainnollistaa hyvin Einsteinin ennustaman gravitaatiolinssi-ilmiön. Kohteen magnitudi on 16.8 ja läpimitta 2″, ja se näkyy vain suurehkolla, vähintään 50 senttimetrin kaukoputkella ja vain mahdollisimman pimeällä. Tiedosto:Lensed quasar and its surroundings.jpg|Einsteinin risti on keskellä tässä vuonna 2017 otetussa kuvassa. Tiedosto:Einstein cross.jpg|Vuonna 1990 Hubble-avaruusteleskoopin kuvaamana. == Lähteet == == Aiheesta muualla == * * * Luokka:Pegasuksen tähdistö Luokka:Kvasaarit
Enn Eesmaa

Enn Eesmaa (s. 7. kesäkuuta 1946 Tallinna) on Viron Keskustapuolueen kansanedustaja Riigikogussa Tallinnan Nummenmäen ja Mustanmäen vaalipiiristä. Hän on valmistunut Tallinnan pedagodisesta instituutista 1969 sekä toiminut Viron televisio 3:n johtajana sekä ulkomaanuutisten toimittajana 1994–2003. Riigikogussa Eesmaa on mm. ulkoasiainvaliokunnan jäsen. ==Pronssisotilas== Eesmaa antoi haastattelun, jonka mukaan Tallinnassa ja Moskovassa yhä jatkuvat vihamielisyydet Viron ja Venäjän välillä eivät ole voineet tulla kenellekään yllätyksenä: – Erilaisten symbolien puolesta on Euroopassa taisteltu monet vuosikymmenet. Keskustapuolue on jatkuvasti korostanut, että tämä ei ole pelkästään patsaskysymys, vaan tämä on myös symbolikysymys. Viron keskusta on venäläisvähemmistön joukossa suosittu puolue, ja se on saanut tapahtumista paljon palautetta, kertoo Eesmaa. – Monet vironvenäläiset sanovat nyt, että ensin heiltä vietiin Neuvostoliitto, sitten he eivät saaneet Viron kansalaisuutta. Nyt halutaan viedä patsaskin. Petri P. Pentikäinen: Viro on tehnyt paljon virheitä . Suomenmaa. Luettu 3.5.2007. ==Lähteet== ==Aiheesta muualla== * Riigikogu kansanedustajat: Enn Eesmaa * Väliskomisjon arutas Vene strateegiat (ETV24 13.1.2006) Luokka:Riigikogun jäsenet Luokka:Televisiotoimittajat Luokka:Virolaiset toimittajat Luokka:Viron keskustapuolueen poliitikot Luokka:Vuonna 1946 syntyneet Luokka:Elävät henkilöt
Iloilo City

Iloilo City (hiligainoksi: Ciudad sang Iloilo; filipinoksi: Lungsod ng Iloilo) on Iloilon provinssin pääkaupunki Filippiineillä. Kaupunki on Länsi-Visayasin alueen talouskeskus. Kaupungin asukasluku oli 424 619 vuoden 2010 väestönlaskennassa. ==Lähteet== ==Aiheesta muualla== Luokka:Filippiinien kaupungit
Externin kivet

Externin kivet ovat luonnollisen kalliomuodostelman luona oleva ikiaikainen palvontapaikka Horn-Bad Meinbergin kaupungin lähellä, Luoteis-Saksassa. Alun perin paikka on ollut pakanoille pyhä, myöhemmin sitä käyttivät kristityt munkit. Externin kallioita on aikojen saatossa muokattu, kallioihin on kaivettu luolia ja uskonnollinen reliefi. Kivimuodostelmista korkeimmat ovat 40-metrisiä. == Aiheesta muualla == * Auringonpyhätön arvoitus. Extern- kallioiden salaisuus on ratkaistu, Suomen Kuvalehti, 16.07.1938, nro 28, s. 12, Kansalliskirjaston digitaaliset aineistot Luokka:Pyhät luonnonkohteet Luokka:Nordrhein-Westfalen
Alec John Such

Alexander ”Alec” John Such (14. marraskuuta 1951 Yonkers, New York, Yhdysvallat – 2022) oli yhdysvaltalainen muusikko. Hänet muistetaan parhaiten urastaan Bon Jovi -yhtyeen alkuperäisenä basistina. Such soitti yhtyeessä sen perustamisesta vuonna 1983 vuoteen 1994, jolloin hänet erotettiin yhtyeestä live-esiintymisissä ilmenneiden ongelmien vuoksi. Such oli murtanut luita liikenneonnettomuudessa, joten hän joutui opettelemaan uuden soittotyyli. Bon Jovin muut jäsenet eivät halunneet ottaa Suchin tilalle virallista korvaajaa, joten vuodesta 1994 yhtyeen basistina on toiminut sessiomuusikko Hugh McDonald. Bon Jovin jälkeen Such manageroi New Jerseyn alueen yhtyeitä, ja hän myös omisti moottoripyöräliikkeen New York Cityssä. Hän kuitenkin vetäytyi pois musiikkialalta, eikä vaikuttanut eronsa jälkeen enää muusikkona. Such kuitenkin esiintyi Bon Jovin kanssa kahdesti erottamisensa jälkeen, 2001 One Wild Night-kiertueen päätöskonsertissa Giants Stadiumilla sekä 2018 tilaisuudessa, jossa yhtye vihittiin Rock and Roll Hall of Fameen. Bon Jovin Instagram -sivulla kerrottiin 5. kesäkuuta 2022 hänen kuolleen. == Diskografia == === Bon Jovi === ==== Studioalbumit ==== * Bon Jovi (1984) * 7800° Fahrenheit (1985) * Slippery When Wet (1986) * New Jersey (1988) * Keep the Faith (1992) ==== Kokoelma- ja livealbumit ==== * Cross Road (1994) * Tokyo Road: Best of Bon Jovi (2001) * One Wild Night Live 1985–2001 (2001, livealbumi) * 100,000,000 Bon Jovi Fans Can't Be Wrong (2004) * Greatest Hits (2010) == Lähteet == Luokka:Yhdysvaltalaiset basistit Luokka:Bon Jovi Luokka:Vuonna 1951 syntyneet Luokka:Vuonna 2022 kuolleet
Mogwai

Mogwai on skotlantilainen post-rock/space rock -yhtye, joka perustettiin vuonna 1995 Glasgow'ssa. Yhtyettä on luonnehdittu musiikkilehdissä post-rockin pioneeriksi, sillä se on vanhimpia ja tunnetuimpia tyylilajin yhtyeitä. Yhtye tunnetaan erityisesti kitarapainotteisista instrumentaalikappaleistaan. ==Yhtyeestä== Mogwain musiikkiin vaikuttaneita bändejä ovat muun muassa The Dirty Three, Joy Division, Pink Floyd, The Jesus and Mary Chain, My Bloody Valentine ja Slint. Vuonna 2004 yhtye oli mukana Pixiesin ja The Curen kiertueilla. Mogwain musiikkia löytyy monien elokuvien soundtrackeillä. Esimerkiksi yhtye teki kokonaisen soundtrackin ranskalaisesta jalkapallolegendasta Zinédine Zidanesta kertovaan elokuvaan Zidane: A 21st Century Portrait. Yhtyeen nimellä Mogwailla on itse asiassa taustana elokuva, sillä yhtye on saanut nimensä Gremlins-elokuvien mogwai-olion mukaan. Alun perin yhtyeen julkaisijana toimi glasgowlainen Chemikal Underground. Nykyään yhtyeen levyjä julkaisee useampi yhtiö: Matador Records Yhdysvalloissa ja Play It Again Sam Records Isossa-Britanniassa. Mogwailla on nykyään myös oma levytysyhtiö Rock Action Records, joka kantaa samaa nimeä kuin yhtyeen kolmas albumi Rock Action ja Stooges-yhtyeen rumpali Scott Asheton, joka on vaihtanut nimensä Rock Actioniksi."FAQ " Mogwain virallinen sivu). Yhtye esiintyi ensimmäisen kerran Suomessa 6. heinäkuuta vuonna 2006 Helsingin Tavastia- klubilla ja päivää myöhemmin Turun Ruisrockissa. ==Kokoonpano== * Stuart Braithwaite – kitara ja laulu * Dominic Aitchison – basso ja kitara * Martin Bulloch – rummut * John Cummings – kitara * Barry Burns – kitara, kosketinsoittimet ja huilu * Graeme Ronald (keikkajäsen) ===Entiset jäsenet=== * Brendan O'Hare ==Diskografia== ===Studioalbumit=== *Young Team (1997) *Come on Die Young (1999) *Rock Action (2001) *Happy Songs for Happy People (2003) *Mr. Beast (2006) *Zidane: A 21st Century Portrait (2006) *The Hawk Is Howling (2008) *Hardcore Will Never Die, But You Will (2011) * Rave Tapes (2014) * Atomic (2016) *Every Country's Sun (2017) * As the Love Continues (2021) * The Bad Fire (2025) ===Kokoelma-, remix- ja livealbumit=== *Ten Rapid (Collected Recordings 1996-1997) (1997) *Kicking a Dead Pig (1998) *EP+6 (2000) *Government Commissions: BBC Sessions 1996-2003 (2005) ===EP:t=== *4 Satin (1997) *No Education = No Future (Fuck the Curfew) (1998) *Mogwai:EP (1999) *Travels in Constants (2001) *U.S. Tour EP (2001) *UK/European Tour EP (2001) *Travel Is Dangerous (2006) *Batcave (2008) ==Lähteet== ==Aiheesta muualla== *Mogwain viralliset kotisivut (englanniksi) *Follow The Beast: Virallinen Mr. Beast -sivu (Matador Records) (englanniksi) * Luokka:Skotlantilaiset rockyhtyeet Luokka:Skotlantilaiset post-rock-yhtyeet
Hugh McDonald

Hugh McDonald (s. 28. joulukuuta 1950 Philadelphia, Pennsylvania, Yhdysvallat) on yhdysvaltalainen sessiomuusikko. Hän on levyttänyt muun muassa Willie Nelsonin, Steve Goodmanin, Ringo Starrin, Lita Fordin, Michael Boltonin, Cherin, Alice Cooperin ja Ricky Martinin kanssa. Hugh McDonald on soittanut bassokitaraa Bon Jovissa Alec John Suchin lähdettyä yhtyeestä vuonna 1994. Hän on ollut yhtyeen virallinen jäsen vasta vuodesta 2016. ==Diskografia== ;Bon Jovi: *These Days *Crush *Bounce *Have a Nice Day *Lost Highway *Runaway, single ;Alice Cooper *Trash *Hey Stoopid! *Classicks *The Life and Crimes of Alice Cooper Luokka:Yhdysvaltalaiset basistit Luokka:Yhdysvaltalaiset sessiomuusikot Luokka:Vuonna 1950 syntyneet Luokka:Elävät henkilöt
Orvokki Kangas

Ilmi Orvokki Kangas o.s. Koski (25. syyskuuta 1921 Lohtaja – 18. heinäkuuta 2000 Seinäjoki) oli suomalainen keskustapuoluetta edustanut poliitikko. Kangas oli varsinaiselta ammatiltaan talonemäntä, jona hän toimi kotipaikkakunnallaan Lapualla vuodesta 1950. Hänen vanhempansa ja puolisonsa vanhemmat olivat maanviljelijöitä. Hän työskenteli nuoruudessaan sihteerinä ja neuvojana Keski- Pohjanmaan Nuorisoseuran palveluksessa, Suomen Huollon Vaasan läänin valistussihteerinä, opintosihteerinä Etelä-Pohjanmaan Nuorisoseuran palveluksessa ja Maalaisliiton Naisten matkasihteerinä. Eduskuntaan Kangas valittiin ensimmäisen kerran eduskuntavaaleissa 1970 Vaasan läänin vaalipiiristä. Hänet valittiin jatkamaan kansanedustajana kolmissa seuraavissa vaaleissa ja hän toimi näin kansanedustajana yhteensä 13 vuotta, vuoteen 1983 asti. Ministerinä Kangas toimi yhteensä 229 ministeripäivää Martti Miettusen III hallituksessa syyskuusta 1976 toukokuuhun 1977. Hän oli Miettusen III hallituksessa ministeri sosiaali- ja terveysministeriössä eli II sosiaali- ja terveysministeri. Kangas oli presidentin valitsijamies kolmissa vaaleissa, vuosina 1968, 1978 ja 1982. Lapuan kunnan-, kauppalan- ja kaupunginvaltuuston jäsen hän vuosina 1956–1984. Kangas toimi poliittisella urallaan myös keskustapuolueen puoluevaltuuskunnan jäsenenä, puolueen naisjärjestön varapuheenjohtajana ja puolueen Etelä-Pohjanmaan piirijärjestön puheenjohtajana. Kangas kirjoitti poliittisen uransa päätyttyä useita kirjoja. Vuonna 1984 ilmestyi kirja Kotipolkuja ja valtateitä, vuonna 1986 Päivä vain ja hetki kerrallansa, vuonna 1988 Ystäväni Vieno Simonen, vuonna 1991 Marraslapsi ja vuonna 1994 Me investoimme ihmiseen. Orvokki Kangas oli naimisissa maanviljelijä Yrjö Kankaan kanssa vuodesta 1950. He saivat viisi yhteistä lasta, kolme poikaa ja kaksi tytärtä. Kankaalle myönnettiin kunnallisneuvoksen arvo vuonna 1987. ==Lähteet== Luokka:Kansanedustajat Luokka:Suomen Keskustan poliitikot Luokka:Suomen ministerit Luokka:Lapuan kaupunginvaltuutetut Luokka:Vaasan vaalipiiri Luokka:Vuonna 1921 syntyneet Luokka:Vuonna 2000 kuolleet
Iloilo

Iloilo on provinssi Panayn saarella Länsi-Visayasin alueella Filippiineillä. Provinssin pääkaupunki on Iloilo City. Provinssia ympäröi Antique lännessä ja Capiz pohjoisessa. Iloilon rannikon edustalla kaakossa on Guimarasin saariprovinssi ja Panaynlahden ja Guimarasinsalmen toisella puolella on Negros Occidental. Provinssin asukasluku oli 1 936 423 vuonna 2015. ==Lähteet== == Aiheesta muualla == Luokka:Filippiinien provinssit
Mickey Curry

Michael Timothy "Mickey" Curry (s. 10. kesäkuuta 1956, New Haven, Connecticut) on yhdysvaltalainen rock-rumpali ja -taustalaulaja. Hänet tunnetaan parhaiten pitkäaikaisesta yhteistyöstä kanadalaisen Bryan Adamsin kanssa. Bryan Adamsin lisäksi Curry on tehnyt musiikillista yhteistyötä mm. Hall & Oatesin, Cherin, Tina Turnerin, Alice Cooperin, David Bowien, Elvis Costellon, Sam Phillipsin, Tom Waitsin ja The Cultin kanssa. Luokka:Yhdysvaltalaiset rumpalit Luokka:Vuonna 1956 syntyneet Luokka:Elävät henkilöt
Eero Saarenheimo

Eero Johannes Saarenheimo (21. kesäkuuta 1919 Helsinki – 16. heinäkuuta 2018 Kauniainen) oli suomalainen professorin arvonimen saanut toimittaja ja tietokirjailija, joka oli pitkään Yleisradion palveluksessa, vuodesta 1965 ohjelmapäällikkönä, kunnes jäi eläkkeelle 1977. == Ura == Eero Saarenheimo valmistui filosofian kandidaatiksi vuonna 1944 ja toimi historian, yhteiskuntaopin ja kansantaloustieteen lehtorina Helsingin normaalilyseossa vuosina 1945–1951. Radiouransa Saarenheimo oli aloittanut Maaselän rintamaradiossa, ja hän siirtyi Yleisradioon puheohjelmien toimittajaksi vuonna 1952. Hänet nimitettiin 1965 Yleisradion ohjelmapäälliköksi. Työssään hän teki opintomatkoja Ranskaan ja Italiaan sekä Afrikan ja Kaakkois-Aasian maihin vuosina 1947–1964. Vuosina 1968–1970 hän oli Yleisradion pääjohtajan varamies.Kuka kukin on 1990, s. 900. Helsinki: Otava, 1990. Saarenheimon vaikutus etenkin radion kulttuuriohjelmien kehittämisessä on ollut huomattava. Hän painotti kansainvälisyyttä ja sivistystä. Omassa ohjelmatuotannossaan Saarenheimolle läheinen aihepiiri oli Välimeren alueen kulttuurihistoria. Hänellä on laaja kirjallinen tuotanto, mm. tutkimuksia historiasta ja kulttuurihistoriasta sekä radiotoiminnasta. Lisäksi hänellä on ollut lukuisia luottamustehtäviä kulttuurielämän piirissä. Saarenheimo jäi eläkkeelle 1977, ja hänelle myönnettiin professorin arvonimi 1979. == Suku == Saarenheimon isä oli kirjallisuudentutkija Mikko Saarenheimo ja puoliso kirjallisuudentutkija Kerttu Saarenheimo.Kuka kukin on 1978, s. 833. Runeberg.org. == Teoksia == * Kansakunnan radio. Lurra Editions 2011 * Casanova ja Sprengtporten: Kirjastonhoitajan ja kenraalin yhteiset vuodet. Tammi 2006 * Suomalaisuuden rakentajia: Helsingin suomalainen klubi 120 vuotta. Otava 1996 * Rakas vanha radio: Kirjoitelmia ja mietteitä elektronisen viestinnän menneiltä vuosilta Yleisradio Oy 1995 * Retki Euroopan ääreen: Giuseppe Acerbi ja hänen Lapin- matkansa. Otava 1989 * Kruunun krouvari: Arctia oy:n vaiheita 1935-1985. Arctia 1985 * Ääniä ja kuvia (Ville Zilliacuksen kanssa). 1968 * Suomen presidentit puhuvat. 1964 * Punkaharjun seurakunnan historia (Mikko Saarenheimon kanssa), Punkaharjun seurakunta 1947 == Lähteet == * Kulttuurin aaltopituudella: Juhlakirja Eero Saarenheimon täyttäessä 80 vuotta 21.6.1999. 1999. * === Viitteet === == Aiheesta muualla == Eero Saarenheimon raportteja ja haastatteluja Ylen elävässä arkistossa: * Tiukkaan napitettu radio. * Raportti Laosista. * Raportti Kambodžasta. * Raportti Tunisiasta. * Raportti Ghanasta. * Raportti Algeriasta. * Raportti Nigeriasta. * Leopold Sedar Senghorin haastattelu. * Raportti Ranskasta. * Raportti Etelä-Vietnamista. * Saarenheimo kertoo Afrikasta. * Etelä-Afrikan väriaita. * Eero Saarenheimo kertoo David Livingstonesta. * Via Veneto, Rooma, Saarenheimo Roomassa. * Eero Saarenheimon muistokirjoitus Helsingin Sanomissa Luokka:Suomalaiset professorin arvonimen saaneet Luokka:Suomalaiset toimittajat Luokka:Vuonna 1919 syntyneet Luokka:Ylen henkilöstö Luokka:Vuonna 2018 kuolleet
Otto Liebmann

Otto Liebmann (25. helmikuuta 1840 Löwenberg - 14\. tammikuuta 1912 Jena) oli saksalainen filosofi ja uuskantilaisuuden edelläkävijä. Hän toimi vuodesta 1872 professorina Strasbourgin yliopistossa ja vuodesta 1882 Jenan yliopistossa. Liebmann tunnetaan parhaiten teoksestaan Kant und die Epigonen, jossa hän käsittelee Immanuel Kantin jälkeistä filosofiaa: Fichteä, Schellingiä, Hegeliä, Friesiä, Herbartia ja Schopenhaueria. Hän antaa kaiken kunnian Kantin filosofialle -- vaikka kritisoikin sitä joiltakin keskeisiltä osin, muun muassa koska se hyväksyy "olevan sellaisenaan" -- ja keskittyy häntä seuranneiden filosofien lähestymistapojen puutteisiin. Hän toistaa usein, että filosofiassa olisi palattava takaisin Kantiin. == Teoksia == * Kant und die Epigonen (1865) * Zur Analysis der Wirklichkeit (1876) * Die Klimax der Theorien (1884) * Gedanken und Tatsachen, 2 osaa (1882–1904) Luokka:Saksalaiset filosofit Luokka:Vuonna 1840 syntyneet Luokka:Vuonna 1912 kuolleet
Liam Howlett

Liam Paul Paris Howlett (s. 21. elokuuta 1971 Braintree, Essex, Yhdistynyt kuningaskunta) on brittiläisen elektronista musiikkia esittävän The Prodigy -yhtyeen jäsen. Howlett syntyi Braintreessä, Essexissä, ja opiskeli lapsena klassista pianoa. The Prodigy aloitti toimintansa 1990-luvun alkuvuosina. Liam Howlett meni 6. kesäkuuta 2002 naimisiin poptähti Natalie Appletonin kanssa. Parilla on yksi yhteinen poika. == Lähteet == == Aiheesta muualla == * Howlett Discogs-sivustolla Luokka:Brittiläiset elektronisen musiikin artistit Luokka:Brittiläiset kosketinsoittajat Luokka:Vuonna 1971 syntyneet Luokka:Elävät henkilöt
Länsi-Visayas

Länsi-Visayas on yksi Filippiinien alueista. Alueen tunnus on VI. Länsi- Visayas koostuu kuudesta provinssista: Aklan, Antique, Negros Occidental, Capiz, Guimaras ja Iloilo. Alueen hallinnollinen keskus on Iloilo City. Länsi- Visayasin väkiluku vuoden 2010 väestönlaskennassa oli 7 102 438. == Lähteet == == Aiheesta muualla == Luokka:Filippiinien alueet
Pirkko Karppi

Pirkko Kyllikki Karppi (3. syyskuuta 1926 Helsinki – 22. toukokuuta 1975 Helsinki) oli suomalainen näyttelijä ja lastenkirjailija. Hän esitti valkokankaalla usein piikaa tai palvelijaa, muun muassa Liinaa Siltalan pehtoorissa (1953) ja Salli-sisäkköä Niskavuoren naisissa (1958). Karppi näytteli elokuvissa parisenkymmentä sivuosaa vuosina 1945–1968. Karppi esiintyi teatterissa sekä elokuvissa, molemmissa yhtäjaksoisesti kuolemaansa saakka, ja työskenteli Lastenteatterissa maskeeraajana ja ohjaajana. Käytyään Suomen teatterikoulun hän oli kiinnitettynä Suomen Kansallisteatteriin vuosina 1945–1948. Avioiduttuaan Karppi muutti Jyväskylään ja toimi lausunnanopettajana. Aviomiehen tapaturmaisen kuoleman jälkeen hän palasi kahden lapsensa kanssa Helsinkiin. 1950-luvun puolivälissä Karppi työskenteli Suomen Työväenteatterissa. Hän palasi Kansallisteatteriin vuonna 1963, ja näytteli siellä vuoteen 1969 asti. Merkittäviä näyttämörooleja olivat muun muassa Anne Frank ja Tirlittan. Karppi toimi myös suomentajana ja kirjoitti useita satukirjoja, -kuunnelmia ja -näytelmiä. Hänen kynästään ovat lähtöisin muun muassa satunäytelmät Isä-Peikko ja Simpukka-ukko (1952), Taikamyssyt (1961) ja Pieni jättiläinen (1977). Valkokankaalla Karppi nähtiin usein palvelijan, keittäjän tai piian rooleissa. Hänen merkittävimpiä osiaan olivat Siltalan pehtoorin ja Niskavuoren naisten lisäksi mm. kotiapulainen Elli elokuvassa Minäkö isä! (1954) ja Vadenblickien palvelija elokuvassa Tähdet kertovat, komisario Palmu (1962). Viimeiseksi elokuvarooliksi jäi vuoden 1968 Punahilkka -elokuvan keittäjä. 1960-luvulta alkaen Karppi näytteli myös televisiossa, muun muassa sarjoissa Pekka Lipposen seikkailut (1964) ja Potilas X (1972). Pirkko Karpin aviopuoliso oli ratsumestari Pentti Oskari Salonen. Karppi kuoli lyhyen sairauden jälkeen 48-vuotiaana. == Filmografia == *Tähtireportterit tulevat (1945) *Suopursu kukkii (1947) *Kilroy sen teki (1948) *Ruusu ja kulkuri (1948) *Siltalan pehtoori (1953) *Alaston malli karkuteillä (1953) *Niskavuoren Aarne (1954) *Laivan kannella (1954) *Minäkö isä! (1954) *Tähtisilmä (1955) *Säkkijärven polkka (1955) *Minä ja mieheni morsian (1955) *Isän vanha ja uusi (1955) *Lain mukaan (1956) *Silja – nuorena nukkunut (1956) *Muuan sulhasmies (1956) *Rakas varkaani (1957) *Niskavuoren naiset (1958) *Lasisydän (1959) ... toimittaja *Ihana seikkailu (1962) *Tähdet kertovat, komisario Palmu (1962) *Punahilkka (1968) *Solveigin laulu (1974) == Kirjallista tuotantoa == * Kaksi tyhmää hiirtä; kuv. Lauri Manninen. WSOY 1955 * Pieni enkeli Piikkopaita; kuv. Martti Mykkänen. WSOY 1956 * Satu Sebastian- vuohesta; samannimisen kansansadun mukaan sovittanut Pirkko Karppi. Kouluradion kuulokuvia, Yleisradio 1958 * Jättiläinen ja paimenpilli; kuv. Maarit Ylinen. WSOY 1959 * Minä olen Make. Otava 1965 == Lähteet == * Luokka:Suomalaiset näyttelijät Luokka:Suomalaiset lasten- ja nuortenkirjailijat Luokka:Vuonna 1926 syntyneet Luokka:Vuonna 1975 kuolleet
Keith Flint

Keith Charles Flint (17. syyskuuta 1969 Lontoo, Yhdistynyt kuningaskunta – 4. maaliskuuta 2019 Essex, Yhdistynyt kuningaskunta) oli brittiläisen elektronisen musiikin yhtye The Prodigyn jäsen. Flint tutustui tulevaan yhtyetoveriinsa Liam Howlettiin 1980-luvun lopulla. The Prodigy perustettiin pian tämän jälkeen. Flint toimi alun perin yksinomaan tanssijana, mutta myöhemmin myös lauloi muun muassa hittisinglellä "Firestarter". Flint tuli tunnetuksi punk-tyylisestä esiintymisestään. Hänellä oli myös sivuprojekteja ja hän oli lisäksi aktiivinen moottoripyöräharrastaja. == Kuolema == 4\. maaliskuuta 2019, juuri kello 8.10 jälkeen, Essexin poliisi kutsuttiin Flintin kotiin North Endiin lähellä Great Dunmowia Essexissä vastauksena huoleen hänen hyvinvoinnistaan. Flint julistettiin kuolleeksi tapahtumapaikalla 49-vuotiaana. Poliisi ei pitänyt kuolemaa epäilyttävänä. Myöhemmin vahvistettiin hänen kuolemansa tutkinnassa, että hän oli kuollut hirttämisen seurauksena. Kuolinsyyntutkija lykkäsi tutkimuksen 23. heinäkuuta asti täysimääräistä kuulemista varten. Myöhemmin samana päivänä bändikaveri Liam Howlett totesi Instagram-viestissä, että Flintin kuolema oli itsemurha. Bändin virallisilla verkkosivuilla ilmoitettiin hänen kuolemastaan, ja Prodigy perui kaikki tulevat esitykset. Flintin hautajaiset pidettiin 29. maaliskuuta 2019. Järjestettiin 2,4 kilometriä pitkä julkinen kulkue, johon osallistui faneja eri puolilta maailmaa, ja sitä seurasi yksityinen seremonia St Mary's Church Bockingissa lähellä Braintreetä Mid-Essexissä, johon osallistui perhe ja ystäviä. mukaan lukien Flintin vaimo Mayumi Kai ja bänditoverit Liam Howlett, Maxim ja Leeroy Thornhill. Kuolinsyyntutkinnassa 8. toukokuuta 2019 todettiin, että ei ollut riittävästi todisteita Flintin kuolemaan liittyvän itsemurhapäätöksen tekemiseksi tai hänen kuolemansa olleen onnettomuus. Todettiin, että hänen elimistössään kuolinhetkellä oli kokaiinia, alkoholia ja kodeiinia. == Lähteet == == Aiheesta muualla== * Keith Flintin muistokirjoitus Helsingin Sanomissa Luokka:Brittiläiset laulajat Luokka:Itsemurhan tehneet Luokka:Vuonna 1969 syntyneet Luokka:Vuonna 2019 kuolleet de:The Prodigy#Keith Flint
Eugen Fink

Eugen Fink (11. joulukuuta 1905 Konstanz - 25\. heinäkuuta 1975 Freiburg im Breisgau) oli saksalainen filosofi. Fink työskenteli Edmund Husserlin ja Martin Heideggerin kanssa ja kehitti fenomenologiaa. Kun kansallissosialistit kielsivät Husserlia toimimasta opettajana, myös Fink luopui virastaan ja toimi tämän avustajana. Husserlin kuoltua Fink toimitti hänen kirjoituksensa turvaan Belgiaan. Sodan jälkeen Fink habilitoi itsensä Freiburgin yliopistoon. Hän jäi eläkkeelle vuonna 1971 sairauden vuoksi. == Teoksia == * Vom Wesen des Enthusiasmus (1947) *Oase des Glücks (1957) * Nachdenkliches zur ontologischen Frühgeschichte von Raum - Zeit -Bewegung (1957) * Alles und Nichts (1959) * Spiel als Weltsymbol (1960) * Nietzsches Philosophie (1960) * Metaphysik und Tod (1969) * Metaphysik der Erziehung im Weltverständnis von Plato und Aristoteles (1970) * Heraklit. Seminar mit Martin Heidegger (1970) * Erziehungswissenschaft und Lebenslehre (1970) * Sein und Mensch. Vom Wesen der ontologischen Erfahrung (1977) * Grundfragen der systematischen Pädagogik (1978) * Grundphänomene des menschlichen Daseins (1979) * Grundfragen der antiken Philosophie (1985) * Welt und Endlichkeit (1990) * Hegel (2006) * Heraklit - Seminar mit Martin Heidegger (1996) == Aiheesta muualla == * Eugen- Fink-Archiv Luokka:Saksalaiset filosofit Luokka:Vuonna 1905 syntyneet Luokka:Vuonna 1975 kuolleet
Bobbie Gentry

thumb|Bobbie Gentry (1970) Roberta Lee Streeter eli Bobbie Gentry (s. 27. heinäkuuta 1944) on yhdysvaltalainen laulaja-lauluntekijä. Gentry nousi kansainväliseen maineeseen kesällä 1967 singlellään "Ode to Billie Joe". Hän voitti jopa Grammy-palkinnon "parhaasta naislaulajan esityksestä". Gentry esiintyi viimeisen kerran jouluyönä 1978 televisio-ohjelmassa The Tonight Show Starring Johnny Carson ja on sen jälkeen pysytellyt poissa julkisuudesta. Hänellä on portugalilaisia sukujuuria.http://www.allmusic.com/artist/p79507 == Lähteet == Luokka:Grammy-palkinnon saajat Luokka:Yhdysvaltalaiset laulaja- lauluntekijät Luokka:Vuonna 1944 syntyneet Luokka:Elävät henkilöt
Mars Odyssey

Mars Odyssey (2001 Mars Odyssey) on NASA:n robottiluotain, joka kiertää Marsia. Luotaimen tehtävänä on saada todisteita entisestä tai nykyisestä vedestä ja vulkaanisesta toiminnasta Marsissa. Luotaimen tuottaman tiedon toivotaan vastaavan kysymyksiin siitä, onko Marsissa koskaan ollut elämää. Se myös toimii lähettimenä Maan ja Mars Exploration Rovereiden sekä Mars Science Laboratoryn välillä. Tehtävän kokonaiskustannukseksi on arvioitu 297 miljoonaa dollaria. Odyssey laukaistiin Delta II -raketilla Cape Canaveralista, Floridasta 7. huhtikuuta 2001. Luotain saapui Marsin luo 24. lokakuuta. Luotaimen päämoottori käynnistyi jarruttaakseen aluksen nopeutta ja mahdollistaakseen turvallisen pääsyn planeetan kiertoradalle. Vähittäinen jarrutus loppui tammikuussa 2002 ja luotain aloitti tieteellisen toimintansa 19. helmikuuta. 14\. heinäkuuta 2010 alus meni "Safe mode"-suojatilaan, koska sen aurinkopaneelien asentoa mittaavat asentoanturit antoivat virheellistä mittaustietoa.http://www.space.com/missionlaunches/mars-odyssey-spacecraft- malfunction-100725.html Vika voi olla hetkellinen ja korjattavissa tai pysyvä komponenttivika, jollaiset ovat tyypillisille liikkuville mekanismeille avaruudessa. ==Lähteet== == Aiheesta muualla == * Luotain NASA:n virallisilla sivuilla Luokka:Mars-luotaimet
M/S Tor Finlandia

M/S Tor Finlandia () on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa Tor Finlandialla on 8 050 tonnia ja sen jääluokitus on 1A Super. Tor Finlandian sisaraluksia ovat M/S Tor Botnia, M/S Finnhawk ja M/S Finnkraft. == Käyttöhistoria == 28\. elokuuta 2000 vastavalmistunut alus luovutettiin Nordic Forest Terminals Ltd:n haltuun, joka rekisteröi sen Yhdistyneen kuningaskunnan lipun alle nimellä Finnmaid. Kotisatamaksi tuli maan pääkaupunki Lontoo. Saman vuoden syyskuussa alus aikarahdattiin Finncarriers Oy:n liikenteeseen nimellä Finnreel. 26. syyskuuta alkaen Finnreel liikennöi välillä Helsinki–Rauma–Hull. === Karille === 14\. maaliskuuta 2001 alus ajoi karille 2,5 meripeninkulmaa Rauman ulkopuolella. Onnettomuushetkellä Finnreel oli luotsin ohjailussa. Syy karille ajoon oli pääkoneen öljysumuhälyttimen aktivoituminen, joka puolestaan pysäytti pääkoneen ja niin alus kääntyi oikealla ja ajoi karille väylän ulkopuolella. Hälytyksen aktivoitumisen syytä ei ole selvitetty. Finnreel saatiin kellumaan uudelleen sen jälkeen, kun osa aluksen paperilastista oli purettu. Onnettomuudessa ei syntynyt päästöjä eikä henkilövahinkoja. Ainoastaan itse alus kärsi karilleajossa, saaden vuodon keulapiikkiin, keulapotkuritilaan sekä kolmeen kaksoispohjan painolastitankkiin. Alus korjattiin kuivatelakalla Göteborgissa, Ruotsissa. === 2005– === 13\. toukokuuta 2005 Finnreel siirtyi norjalaisen Parline RoRo KS:n omistukseen. 17\. maaliskuuta 2008 tanskalainen DFDS Tor Line ilmoitti ostavansa Finnreelin sekä sisaralus Finnmasterin. DFDS Tor Linen liikenteeseen alukset siirtyivät tammikuun 2009 lopulla. Samalla alus sai nimen Tor Finlandia, ja se rekisteröitiin Liettuan lipun alle. Kotisatamaksi tuli Klaipėda. == Lähteet == == Aiheesta muualla == *Fakta om Fartyg – M/S Finnmaid *Kuva laivasta Finncarriersin väreissä Luokka:Rahtilaivat Tor Finlandia
Los Lonely Boys

Los Lonely Boys on yhdysvaltalainen Grammy-palkittu rock-yhtye San Angelosta, Teksasista. Los Lonely Boys perustettiin 1990-luvulla, mutta sen ensimmäinen albumi julkaistiin vasta keväällä 2004. Single "Heaven" oli kotimaassaan huomattava listahitti. Toinen studioalbumi Sacred ilmestyi vuonna 2006. Los Lonely Boysin jäsenistö koostuu veljeksistä Henry Garza (s. 1978), Jojo Garza (s. 1980) ja Ringo Garza (s. 1981). Yhtye vieraili Santanan albumilla All That I Am vuonna 2005. == Aiheesta muualla == * Viralliset sivut Luokka:Yhdysvaltalaiset yhtyeet Luokka:Grammy-palkinnon saajat
Heckler & Koch MP7

Heckler & Koch MP7 () on saksalaisen Heckler & Koch -asetehtaan valmistama konepistooli. Se on tarkoitettu pistoolia ja tavallista konepistoolia tehokkaammaksi henkilökohtaiseksi itsepuolustusaseeksi ( (PDW)) muille kuin varsinaisille rintamajoukoille. ==Aiheesta muualla== *World guns - MP7 Luokka:Konepistoolit
Tony Soprano

Anthony John ”Tony” Soprano (myös italialaisittain Antonio Soprano) 1\. tuotantokauden viidennessä jaksossa "College" Christopher Moltisanti kutsuu puhelimessa Tony Sopranoa Antonioksi (James Gandolfini, 1961–2013) on televisiosarjassa Sopranos kuvitteellinen mafiaperheen johtaja ja perheenisä. Tony kärsii paniikkihäiriöstä, joten hän käy viikoittain terapiassa, minkä hän pitää enemmän tai vähemmän visusti salassa muilta. Hänen terapeuttinsa tohtori Jennifer Melfi (Lorraine Bracco) auttaa ja kuuntelee Tonya ja antaa hänelle uusia näkökulmia perheasioihin. Tony on kuitenkin sanonut terapeutilleen, ettei puhu tälle mafiaan liittyvistä asioista. Tonyn mafiakaverit Christopher Moltisanti, Paulie 'Walnuts' Gualtieri, Silvio Dante ja Salvatore "Big pussy" Bonspiero ovat Tonylle kaikki kaikessa, eivätkä he juuri riitele. Tony katsoo mielellään History Channelia, pitää ruoasta ja juomasta sekä on heikkona tummiin, älykkäisiin ja kauniisiin naisiin. Tonylla on myös pimeä puoli, joka johtaa usein impulsiiviseen väkivaltaan, josta sivullisetkin ovat saaneet kärsiä. == Perhe == Tonylle ovat perhesiteet tärkeät. Hän on ollut 19 vuotta naimisissa Carmela Sopranon kanssa, ja heillä on kaksi lasta Anthony Soprano Jr. ja Meadow Soprano. Hänellä on myös kaksi siskoa, Janice (Aida Turturro) sekä sarjassa vain piipahteleva Barbara. Tonyn tytär Meadow on kiltti, ahkera, ja hän menestyy erinomaisesti koulussa, mutta Tonyn poika Anthony Jr. aiheuttaa isälle usein päänvaivaa. Vaikka Tonylle on perhe etusijalla, hän sanoo inhoavansa äitiään eikä halua nähdä tätä enää. Hyvin ongelmallinen ja ristiriitainen on myös Tonyn suhde setäänsä, Corrado "Junior" Sopranoon. == Lähteet == Luokka:Televisiohahmot Luokka:Kuvitteelliset mafiosot Luokka:Kuvitteelliset murhaajat sv:Lista över rollfigurer i Sopranos#Tony Soprano
Monisukasmadot

Monisukasmadot (Polychaeta) on nivelmatojen runsaslajisin luokka, jonka useimmat jäsenet elävät merissä. Monisukasmatojen ruumis on jaokkeinen, ja jokaisesta jaokkeessa löytyy useita kitiinin muodostamia sukasia. Tästä ryhmä onkin saanut nimensä (erotuksena harvasukasmadoista Oligochaeta). Monisukasmatoja on kuvattu toista kymmentä tuhatta lajia, mutta Itämeressä lajeja on kuitenkin luonnostaan vähän. Viime vuosina Itämeressä ovat kuitenkin yleistyneet liejuputkimatojen suvun (Marenzelleria) vieraslajit, kuten amerikanmonisukasmato (Marenzelleria viridis). Muita tunnettuja monisukasmatoja ovat riutta-akvaario-harrastajien suosimat näyttävät putkimadot ja viuhkamadot. Akvaarioissa tavataan myös haitallisia Amphinomidae-heimon matoja, joista etenkin Pherecardia- ja Hermodice-lajin yksilöt aiheuttavat ongelmia syömällä muita akvaarion asukkaita. == Luokittelu == * Monisukasmadot (Polychaeta) ** Alaluokka: Tähtimadot (Echiura) ** Alaluokka: Errantia ** Alaluokka: Putkimadot (Sedentaria) ** Incertae sedis *** Heimo: Aberrantidae *** Heimo: Dinophilidae *** Heimo: Histriobdellidae *** Heimo: Laetmonectidae *** Heimo: Magelonidae *** Heimo: Nerillidae *** Heimo: Parergodrilidae *** Heimo: Polygordiidae *** Heimo: Protodrilidae *** Heimo: Protodriloididae *** Heimo: Psammodrilidae *** Heimo: Saccocirridae *** Heimo: Spintheridae *** Suku: Pseudocirratulus == Lähteet == *
Tepoztlán

Tepoztlán on kaupunki Meksikossa. Se sijaitsee Morelosin osavaltiossa 90 kilometrin päässä pääkaupunki Méxicosta etelään ja 18 kilometrin päässä Cuernavacasta pohjoiseen. 1920-luvun loppupuolen Tepoztlániin, silloiseen pieneen kylään, ei vielä johtanut maantietä. Kylä oli osa muinaista maailmaa, jossa ei vielä tunnettu pyörää, kunnes kylään johtava maantie rakennettiin presidentti Lázaro Cárdenasin hallituskaudella 1930-luvun lopulla. Vielä vuonna 1960 kyläläisten pihoissa saattoi nähdä temascaleja, saunan tyyppisiä hikoilumajoja. Nykyisin tuon pikkukaupungin pihoja halkovat vesijohdot ja temascalit ovat mennyttä aikaa. Elokuva 7 rohkeata miestä filmattiin Tepoztlánissa vuonna 1960. ==Tepoztlán oli asteekkien aikoina pyhiinvaelluspaikka== Kylän ääreltä nousevan, neljäsataa metriä korkean, hyvin jyrkkäseinämäisen vuoren huipulla, sijaitsi aikoinaan humaltumisen tärkeä alttari, josta on vielä joitakin vähäisiä raunioita jäljellä. Vuoren huipulle johtaa jyrkkä polku, joka päättyy jyrkkiin tikkaisiin ja lukittavaan luukkuun. Polulla varoitetaan humalaisia polun vaaroista. ==Amerikkalainen Stuart Chase kirjoitti Meksikoa käsittelevässä kirjassaan kyläläisten elämästä== Stuart Chasen tekemä ja Diego Riveran kuvittama vuonna 1931 ilmestynyt teos, Mexico a Study of two Americas, teki kylästä kuuluisan. Kuvittaessaan Chasen teosta, Diego Rivera kuvasi myös taakkoja kantavia intiaaneja. Incorborated Labour Bureaun johtaja, Stuart Chase, ihmettelee teoksensa sivuilla, miten silloisella, pörssiromahduksesta aiheutuneella maailmanlaajuisella pula- ajalla, ei tuntunut olevan mitään vaikutusta kyläläisten elämään. Tepotzlánin tultua suuren yleisön tietoisuuteen, on se ollut monen sosiologisen tutkimuksen kohde. Amerikkalainen sosiologi Oscar Lewis kirjoitti seudun asukkaita koskevista tutkimuksistaan suurta kuuluisuutta saaneita teoksia 1940-luvulla. Se ei ollut kaikkien kyläläisten mieleen. ==Stuart Chase ja Aldous Huxleyn kiistat== Chasen mielestä viisitoistatuhatta kuorma-autoa olisi riittänyt lopettamaan ihmisten suurimittaisen käytön kantojuhtina, joka vielä tuolloin oli melko yleistä. Huxley, joka oli vuonna 1932 lukenut Chasen teoksen, oli pessimisti. Hän oli sitä mieltä, että uusien Fordien laivastot kyllä siirtäisivät kuormat pois intiaanien selästä, mutta toisivat tullessaan muita ongelmia. Chase oli suuresti kiinnostunut Meksikosta, jossa tavara vielä tuolloin paljolti siirtyi intiaanikantajien selässä. ==Lähteet== *Chase, Stuart; Mexico a Study of two Americas. New York 1931. *Huxley, Aldous; Beyond the Mexique Bay. Edinburgh 1934. ==Aiheesta muualla== Luokka:Meksikon kaupungit Luokka:Morelos
Olavi Martikainen

Veikko Olavi Martikainen (25. heinäkuuta 1941 Lapinlahti – 18. lokakuuta 2022 Lapinlahti) oli suomalainen, keskustaa edustanut poliitikko. Martikaisella on liikenneopettajan koulutus vuodelta 1964. Hän työskenteli vuodesta 1964 vuoteen 1966 autokoulunopettajana Iisalmessa ja vuodesta 1966 vuoteen 1974 hän toimi Lapinlahden Liikennekoulun toimitusjohtajana. Vuodesta 1971 hän toimi maanviljelijänä Lapinlahdella. Martikainen valittiin eduskuntaan ensimmäisen kerran eduskuntavaaleissa 1972 Kuopion läänin vaalipiiristä ja hänet valittiin jatkamaan kolmissa seuraavissa vaaleissa. Hän toimi kansanedustajana viidentoista vuoden ajan, vuoteen 1987. Ministerinä Martikainen oli Kalevi Sorsan II hallituksessa toukokuusta 1977 toukokuuhun 1979, yhteensä 742 päivää. Hän oli ministeri sosiaali- ja terveysministeriössä. Jätettyään eduskunnan Martikainen toimi vuodesta 1987 vuoteen 1993 iisalmelaisen kirjapainoyhtiön IS-Yhtymä Oy:n hallituksen puheenjohtajana ja vuodesta 1992 vuoteen 1993 yhtiön toimitusjohtajana. Vuonna 1993 hänet nimitettiin Kuopion läänin maaherraksi tehtävässä 15 vuotta toimineen Kauko Hjerppen jäätyä eläkkeelle. Hän oli maaherrana vuoteen 1997, Kuopion läänin lakkauttamiseen saakka.Maaherrat Itä-Suomessa Itä-Suomen lääninhallitus.. Martikainen oli presidentin valitsijamies kaksissa vaaleissa, 1978 ja 1982. Lapinlahden kunnanvaltuustossa hän toimi keskustan edustajana vuodesta 1969 vuoteen 1993. Hän oli myös keskustan puoluehallituksen jäsen vuodesta 1970 vuoteen 1993, Nuoren Keskustan Liiton Ylä-Savon piirin puheenjohtaja ja puolueen Ylä-Savon piirin piiritoimikunnan jäsen. Martikainen oli naimisissa vuodesta 1966 ja hänellä on kolme lasta, kaksi poikaa ja yksi tytär. Hänen nuorempi poikansa Ossi Martikainen on myös keskustapoliitikko, joka on toiminut muun muassa puolueen Ylä-Savon piirin ja Lapinlahden kunnanvaltuuston puheenjohtajana. == Lähteet == == Aiheesta muualla == * Olavi Martikaisen muistokirjoitus Helsingin Sanomissa Luokka:Kansanedustajat Luokka:Suomen Keskustan poliitikot Luokka:Suomen ministerit Luokka:Kuopion läänin maaherrat Luokka:Lapinlahden kunnanvaltuutetut Luokka:Pohjois-Savon vaalipiiri Luokka:Vuonna 1941 syntyneet Luokka:Vuonna 2022 kuolleet
Holbrook

Holbrook on kaupunki Navajon piirikunnassa Arizonan osavaltiossa Yhdysvalloissa. Se on piirikuntansa pääkaupunki. Vuoden 2018 arvion mukaan Holbrookin asukasluku oli 5 093\. Kaupungin pinta-ala on noin 45 neliökilometriä. Kaupungissa ja sen ympäristössä käytiin vuonna 1887 kahden lammaspaimen suvun välinen verinen välien selvittely, Pleasant Valleyn sota. 19. heinäkuuta 1912 Holbrookin yläpuolella räjähti arviolta 190 kiloa painava meteoriitti. == Lähteet == == Aiheesta muualla == Luokka:Arizonan kaupungit
ECM (levy-yhtiö)

ECM (Edition of Contemporary Music) on saksalainen jazzmusiikkiin painottunut levy-yhtiö, jonka Manfred Eicher perusti vuonna 1969. Yhtiö on julkaissut yli tuhat albumia.http://www.discogs.com/label/ECM+Records ==”Pohjoismaista kuulautta”== Perinteisen jazzin sijasta ECM on erikoistunut eurooppalaistyyliseen avantgarde-jazziin ja musiikkikategorioita vieroksuviin artisteihin, joiden tuotannossa on usein meditatiivisia ja maailmanmusiikille tyypillisiä piirteitä. ECM on levyttänyt myös monia nykyajan taidemusiikkisäveltäjien, kuten Arvo Pärtin teoksia. Levymerkki on tunnettu myös levytystensä tyypillisestä kuulaasta ”ECM-soundista”, jota luonnehditaan usein pohjoismaisen viileäksi., arkistoitu 24.9.2016. Levy-yhtiön motto onkin ”The Most Beautiful Sound Next to Silence”. ==Alkuaikojen artisteja== ECM:n ensimmäinen levyjulkaisu oli yhdysvaltalaisen pianistin Max Waldronin albumi Free at Last vuonna 1969. Alkuvuosinaan ECM erikoistui yksinomaan jazziin. Yhtiön tärkeimpiä artisteja olivat tuolloin pianistit Keith Jarrett, Chick Corea, Paul Bley, Egberto Gismonti ja Art Lande; saksofonisti Jan Garbarek, vibrafonisti Gary Burton; rumpalit Jon Christensen ja Paul Motian; kitaristit Pat Metheny, John Abercrombie, Ralph Towner, Bill Connors ja Terje Rypdal; kontrabasistit Eberhard Weber, Arild Andersen, Charlie Haden ja Dave Holland; sekä yhdysvaltalainen avantgarde-jazzyhtye The Art Ensemble of Chicago. ==ECM New Series== Yhtiön alamerkki ECM New Series perustettiin dokumentoimaan länsimaista taidemusiikkia. Sen alla on julkaistu levytyksiä muun muassa Thomas Tallisin, John Cagen, Elliot Carterin ja Steve Reichin sävellyksistä. Jazzpianistina paremmin tunnettu Keith Jarrett on levyttänyt ECM New Series -merkille useita Bachin, Mozartin ja Šostakovitšin teoksia. Myös Jean-Luc Godardin elokuvien musiikkia on taltioitu ECM New Series -albumeiksi. ==Levykannet== Myös ECM-levyjen kansitaide on tunnettu pelkistetystä ja ”viileästä” tyylistään, jota Eicherin valvonnassa kehittivät graafikot Barbara Wojirsch ja Dieter Rehm. Lars Müller on koonnut ECM:n levykansia kuvateoksiksi Sleeves of Desire ja Windfall Light – The Visual Language of ECM. ==Lähteet== == Aiheesta muualla == * Yhtiön kotisivut * http://player.ecmrecords.com Musiikkinäytteitä ECM-levytyksistä Luokka:Jazz Luokka:Maailmanmusiikki Luokka:Saksalaiset levy-yhtiöt Luokka:Taidemusiikin levymerkit Luokka:Universal Music Group
Kevin Weekes

Kevin Weekes (synt. 4. huhtikuuta 1975 Toronto, Ontario Kanada) on uransa päättänyt kanadalainen jääkiekkomaalivahti. Hän pelasi lukuisissa NHL- joukkueissa, viimeksi New Jersey Devilsin kokoonpanossa. Weekesin ura alkoi OHL:ssä, jossa menestymisen myötä Florida Panthers valitsi hänet NHL:n varaustilaisuudessa numerolla 41 vuonna 1993. Hän pääsi pelaamaan NHL:ään kaudeksi 1997–1998 11 ottelua. Seuraavaksi kaudeksi hänet myytiin Vancouver Canucksiin, josta hänet myytiin jälleen seuraavalla kaudella, tällä kertaa New York Islandersiin. Kauden 1999–00 päätteeksi hänet myytiin Tampa Bayhin. 2001–2002-kauden päätteeksi hänet myytiin Carolina Hurricanesiin. Carolinassa hän pelasi Arturs Irben kanssa ja pääsi pelaamaan Stanley Cup -finaalissa, jossa hän saavutti kaksi nollapeliä pudotuspeleissä. Työsulun aikana Weekes siirtyi New York Rangerssiin vapaana pelaajana. Kesällä 2007 Weekes teki sopimuksen New Jersey Devilsin kanssa. Weekes pelasi New Jerseyssä kaudet 2007–08 ja 2008–09. Kausi 2008-09 oli hänen viimeisensä NHL:ssä. Hän torjui kaudella 16 ottelussa 7 voittoa, torjuntaprosentilla 92,0. Weekes pelasi NHL:ssä yhteensä 348 ottelua. Peliuran jälkeen hän on toiminut televisiossa NHL-asiantuntijana ja studiokommentaattorina. Weekesin vanhemmat ovat Barbadokselta, ja hän on NHL:ssä toinen kanadanbarbadoslainen Anson Carterin ohella. ==Tilastot== Kausi Joukkue Ottelut Minuutit Voitot Häviöt Tasapelit PM Nollapelit PM keskiarvo 1997–1998 Panthers 11 485 0 5 1 32 0 3.96 1998–1999 Canucks 11 532 0 8 1 34 0 3.83 1999–2000 Canucks 20 986 6 7 4 47 1 2.86 1999–2000 Islanders 36 2,025 10 20 4 115 1 3.41 2000–2001 Lightning 61 3,377 20 33 3 177 4 3.14 2001–2002 Lightning 19 829 3 9 0 40 2 2.89 2001–2002 Hurricanes 2 119 2 0 0 3 0 1.50 2002–2003 Hurricanes 51 2,965 14 24 9 126 5 2.55 2003–2004 Hurricanes 66 3,764 23 30 11 146 6 2.33 2005–2006 Rangers 32 1850 14 14 0 91 0 2.95 2006–2007 Rangers 14 761 4 6 2 43 0 3.39 NHL yhteensä 323 17,699 96 156 33 854 19 2.90 Luokka:Kanadalaiset jääkiekkomaalivahdit Luokka:Florida Panthersin varaamat pelaajat Luokka:Vuonna 1975 syntyneet Luokka:Elävät henkilöt
Rotaatio (biljardi)

Rotaatio on biljardipeli ja poolin alalaji. == Säännöt == Rotaatiossa pöydällä on 15 palloa, joilla jokaisella on pistearvo (1–15). Pelin tarkoituksena on kerätä pisteitä pussittamalla palloja. Pelin voittaa se joka ensiksi kerää 61 pistettä. Joka lyönnillä kiven on osuttava ensimmäisenä pistearvoltaan pienimpään palloon. === Virheet === Rotaatiossa virheen jälkeen vastustaja saa vapaalyönnin eli saa asettaa pallon minne tahansa pöydällä. Jos pelaaja ei onnistu pussittaamaan yhtään palloa tai tekee virheen, vastustaja saa lyöntivuoron. Virheitä ovat: *Kivi osuu ensimmäisenä muuhun kuin pistearvoltaan pienimpään palloon *Kivi ei osu yhteenkään palloon *Kivi pussitetaan Jos palloja menee pussiin sen jälkeen kun kivi on osunut muuhun kuin pistearvoltaan pienimpään palloon vastustaja saa pisteet. Luokka:Biljardi